nibzard/narodne-novine-full-text-markdown huggingface dataset:
### NN 121/2022 (19.10.2022.), Rješenje o imenovanju glavne tajnice Ministarstva vanjskih i europskih poslova

VLADA REPUBLIKE HRVATSKE

1862

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 13. listopada 2022. donijela

RJEŠENJE

O IMENOVANJU GLAVNE TAJNICE MINISTARSTVA VANJSKIH I EUROPSKIH POSLOVA

Imenuje se NEVENKA CUJZEK glavnom tajnicom Ministarstva vanjskih i europskih poslova, na razdoblje od četiri godine.

Klasa: UP/I 080-02/22-01/77

Urbroj: 50301-15/07-22-02

Zagreb, 13. listopada 2022.

Predsjednik
 mr. sc. Andrej Plenković, v. r.
### NN 121/2022 (19.10.2022.), Rješenje o razrješenju i imenovanju dijela članova Upravnog vijeća Središnjeg registra osiguranika

VLADA REPUBLIKE HRVATSKE

1863

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 6. stavka 1. i stavka 6. podstavka 1. Zakona o Središnjem registru osiguranika (»Narodne novine«, br. 159/13., 39/18. i 21/22.), Vlada Republike Hrvatske je na sjednici održanoj 13. listopada 2022. donijela

RJEŠENJE

O RAZRJEŠENJU I IMENOVANJU DIJELA ČLANOVA UPRAVNOG VIJEĆA SREDIŠNJEG REGISTRA OSIGURANIKA

1. Razrješuju se dužnosti članovi Upravnog vijeća Središnjeg registra osiguranika:

– DRAŽEN OPALIĆ, na koju je imenovan na prijedlog ministra nadležnog za mirovinski sustav, zbog isteka mandata

– ANA VUKAS, na koju je imenovana na prijedlog ministra nadležnog za mirovinski sustav, zbog isteka mandata

– ANA KRANJAC JULARIĆ, na koju je imenovana na prijedlog Gospodarsko-socijalnog vijeća iz redova sindikata, na osobni zahtjev.

2. Za članove Upravnog vijeća Središnjeg registra osiguranika imenuju se:

– DRAŽEN OPALIĆ, na prijedlog ministra nadležnog za mirovinski sustav

– ANA VUKAS, na prijedlog ministra nadležnog za mirovinski sustav

– KATARINA RUMORA, na prijedlog Gospodarsko-socijalnog vijeća iz redova sindikata.

Klasa: 080-02/22-02/85

Urbroj: 50301-15/07-22-02

Zagreb, 13. listopada 2022.

Predsjednik
 mr. sc. Andrej Plenković, v. r.
### NN 121/2022 (19.10.2022.), Rješenje o imenovanju člana Upravnog odbora Fonda za zaštitu okoliša i energetsku učinkovitost

VLADA REPUBLIKE HRVATSKE

1864

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 9. stavaka 3. i 4. Zakona o Fondu za zaštitu okoliša i energetsku učinkovitost (»Narodne novine«, br. 107/03. i 144/12.), a u vezi s člankom 17. stavkom 3. Statuta Fonda za zaštitu okoliša i energetsku učinkovitost (»Narodne novine«, br. 193/03., 73/04., 116/08., 101/09., 118/11., 67/13. i 70/14.), Vlada Republike Hrvatske je na sjednici održanoj 13. listopada 2022. donijela

RJEŠENJE

O IMENOVANJU ČLANA UPRAVNOG ODBORA FONDA ZA ZAŠTITU OKOLIŠA I ENERGETSKU UČINKOVITOST

Imenuje se JURICA LOVRINČEVIĆ članom Upravnog odbora Fonda za zaštitu okoliša i energetsku učinkovitost, kao predstavnik ministarstva nadležnog za poslove energetike.

Klasa: 080-02/22-01/151

Urbroj: 50301-15/28-22-02

Zagreb, 13. listopada 2022.

Predsjednik
 mr. sc. Andrej Plenković, v. r.
### NN 121/2022 (19.10.2022.), Rješenje o imenovanju ravnateljice Hrvatske akreditacijske agencije

VLADA REPUBLIKE HRVATSKE

1865

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 7. stavka 1. Uredbe o osnivanju Hrvatske akreditacijske agencije (»Narodne novine«, br. 158/04., 44/05. i 30/10.), po izvršenju presude Upravnog suda u Zagrebu, poslovni broj: Us1-1338/2021-20, od 22. srpnja 2022., Vlada Republike Hrvatske je na sjednici održanoj 13. listopada 2022. donijela

RJEŠENJE

O IMENOVANJU RAVNATELJICE HRVATSKE AKREDITACIJSKE AGENCIJE

Imenuje se mr. sc. MIRELA ZEČEVIĆ ravnateljicom Hrvatske akreditacijske agencije, s danom 18. ožujka 2021.

Klasa: UP/I 080-02/22-01/71

Urbroj: 50301-15/28-22-02

Zagreb, 13. listopada 2022.

Predsjednik
 mr. sc. Andrej Plenković, v. r.
### NN 121/2022 (19.10.2022.), Uredba o izmjeni i dopuni Uredbe o otklanjanju poremećaja na domaćem tržištu energije

Vlada Republike Hrvatske

1861

Na temelju članka 26. Zakona o energiji (»Narodne novine«, br. 120/12., 14/14., 102/15. i 68/18.) i članka 30. stavka 1. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s člankom 120. Zakona o tržištu električne energije (»Narodne novine«, broj 111/21.) i člankom 5. Zakona o tržištu plina (»Narodne novine«, br. 18/18. i 23/20.), Vlada Republike Hrvatske je na sjednici održanoj 19. listopada 2022. donijela

UREDBU

O IZMJENI I DOPUNI UREDBE O OTKLANJANJU POREMEĆAJA NA DOMAĆEM TRŽIŠTU ENERGIJE

Članak 1.

U Uredbi o otklanjanju poremećaja na domaćem tržištu energije (»Narodne novine«, broj 104/22. i 106/22.), u članku 5.a stavak 2. mijenja se i glasi:

»(2) Cjelokupni proizvedeni prirodni plin iz stavka 1. ovoga članka, odnosi se i na prirodni plin koji je do dana stupanja na snagu ove Uredbe proizveden, neovisno je li za njega proizvođač prirodnog plina iz stavka 1. ovoga članka sklopio ugovor o prodaji plina prije stupanja na snagu ove Uredbe, a čije važenje uključuje razdoblje iz članka 1. stavka 4. ove Uredbe, osim prirodnog plina iz stavka 1. ovoga članka kojeg proizvođač prirodnog plina iz stavka 1. ovoga članka koristi u vlastitoj potrošnji na proizvodnim poljima, plina s proizvodnog polja ALCA, koji nije moguće fizički transportirati u Republiku Hrvatsku, ugovora o opskrbi plinom sklopljenima s energetskim subjektima po fiksnim cijenama za kupce iz kategorije kućanstvo, odnosno ugovora o opskrbi plinom sklopljenima s energetskim subjektima po fiksnim cijenama – koji nisu za kupce iz kategorije kućanstvo, kao i ugovora o prodaji plina sklopljen s tvrtkom ENERGEAN, prodaja plina preko INA – Industrija nafte d.d., do prestanka važenja ugovora o prodaji plina.«.

Iza stavka 2. dodaje se novi stavak 3. koji glasi:

»(3) Proizvođač prirodnog plina iz stavka 1. ovoga članka dužan je nakon prestanka važenja ugovora sklopljenih po fiksnim cijenama iz stavka 2. ovoga članka, količinu prirodnog plina koja je bila predmetom tih ugovora, prodati Hrvatskoj elektroprivredi d.d.«.

U dosadašnjem stavku 3., koji postaje stavak 4., iza riječi: »dužan je« dodaju se riječi: »Hrvatskoj elektroprivredi d.d.«.

Dosadašnji stavci 4., 5. i 6. postaju stavci 5., 6. i 7.

Iza dosadašnjeg stavka 7., koji postaje stavak 8., dodaje se stavak 9. koji glasi:

»(9) Za provedbu ove Uredbe, Hrvatska elektroprivreda d.d. će plin iz stavaka 1. i 2. ovoga članka, ako je količina plina iz stavaka 1. i 2. ovoga članka veća od potrebe iz stavka 5. ovoga članka, skladištiti plin u Podzemno skladište plina d.o.o. u skladu s tehničko-tehnološkim mogućnostima skladišta.«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/22-03/84

Urbroj: 50301-05/27-22-2

Zagreb, 19. listopada 2022.

Predsjednik
 mr. sc. Andrej Plenković, v. r.
### NN 122/2022 (20.10.2022.), Indeks potrošačkih cijena u rujnu 2022.

Državni zavod za statistiku

1880

Državni zavod za statistiku objavljuje

INDEKS

POTROŠAČKIH CIJENA U RUJNU 2022.

Indeks potrošačkih cijena u rujnu 2022. u odnosu na kolovoz 2022. iznosi 101,5.

Klasa: 956-03/22-01/1

Urbroj: 555-01-04-06-01-22-20

Zagreb, 14. listopada 2022.

Glavna ravnateljica
 Lidija Brković, v. r.
### NN 122/2022 (20.10.2022.), Odluka o proširenju primjene Kolektivnog ugovora o izmjenama i dopunama Kolektivnog ugovora za graditeljstvo (od 25. rujna 2015.) – četvrte izmjene i dopune i Kolektivnog ugovora o izmjenama i dopunama Kolektivnog ugovora za graditeljstvo (od 25. rujna 2015.) – pete izmjene i dopune

Ministarstvo rada, mirovinskoga sustava, obitelji i socijalne politike

1877

Na temelju članka 203. stavka 1. Zakona o radu (»Narodne novine«, broj 93/2014, 127/2017 i 98/2019), ministar rada, mirovinskoga sustava, obitelji i socijalne politike donosi

ODLUKU

O PROŠIRENJU PRIMJENE KOLEKTIVNOG UGOVORA O IZMJENAMA I DOPUNAMA KOLEKTIVNOG UGOVORA ZA GRADITELJSTVO (od 25. rujna 2015.) – ČETVRTE IZMJENE I DOPUNE I KOLEKTIVNOG UGOVORA O IZMJENAMA I DOPUNAMA KOLEKTIVNOG UGOVORA ZA GRADITELJSTVO
 (od 25. rujna 2015.) – PETE IZMJENE I DOPUNE

I.

Primjena Kolektivnog ugovora o izmjenama i dopunama Kolektivnog ugovora za graditeljstvo (od 25. rujna 2015.) – četvrte izmjene i dopune, sklopljenog 13. srpnja 2022. i objavljenog u »Narodnim novinama«, broj 93/2022 te Kolektivnog ugovora o izmjenama i dopunama Kolektivnog ugovora za graditeljstvo (od 25. rujna 2015.) – pete izmjene i dopune, sklopljenog 15. rujna 2022. i objavljenog u »Narodnim novinama«, broj 115/2022, proširuje se na sve poslodavce i radnike u Republici Hrvatskoj u djelatnosti građevinarstva, područje F Nacionalne klasifikacije djelatnosti 2007. – NKD 2007. (»Narodne novine«, broj 58/2007 i 72/2007).

II.

Ova Odluka stupa na snagu 1. studenoga 2022. i objavit će se u »Narodnim novinama«.

Klasa: 152-01/22-01/14

Urbroj: 524-03-02-01/1-22-11

Zagreb, 12. listopada 2022.

Ministar
 Marin Piletić, v. r.
### NN 122/2022 (20.10.2022.), Uredba o visini minimalne plaće za 2023. godinu

Vlada Republike Hrvatske

1874

Na temelju članka 6. Zakona o minimalnoj plaći (»Narodne novine«, br. 118/18. i 120/21.), Vlada Republike Hrvatske je na sjednici održanoj 19. listopada 2022. donijela

UREDBU

O VISINI MINIMALNE PLAĆE ZA 2023. GODINU

Članak 1.

Visina minimalne plaće za razdoblje od 1. siječnja do 31. prosinca 2023. utvrđuje se u bruto iznosu od 700,00 eura.

Članak 2.

Ova Uredba objavit će se u »Narodnim novinama«, a stupa na snagu 1. siječnja 2023.

Klasa: 022-03/22-03/83

Urbroj: 50301-05/27-22-2

Zagreb, 19. listopada 2022.

Predsjednik
 mr. sc. Andrej Plenković, v. r.
### NN 122/2022 (20.10.2022.), Odluka o donošenju Strategije upravljanja rizicima od katastrofa do 2030. godine i Akcijskog plana upravljanja rizicima od katastrofa za razdoblje do 2024. godine

VLADA REPUBLIKE HRVATSKE

1876

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 10. stavka 1. podstavka 2. Zakona o sustavu civilne zaštite (»Narodne novine«, br. 82/15., 118/18., 31/20. i 20/21.) i Uredbe (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30. 6. 2021.), Vlada Republike Hrvatske je na sjednici održanoj 19. listopada 2022. donijela

ODLUKU

O DONOŠENJU STRATEGIJE UPRAVLJANJA RIZICIMA OD KATASTROFA DO 2030. GODINE I AKCIJSKOG PLANA UPRAVLJANJA RIZICIMA OD KATASTROFA ZA RAZDOBLJE DO 2024. GODINE

I.

Donosi se Strategija upravljanja rizicima od katastrofa do 2030. godine i Akcijski plan upravljanja rizicima od katastrofa za razdoblje do 2024. godine, u tekstu koji je Vladi Republike Hrvatske dostavilo Ministarstvo unutarnjih poslova aktom, klasa: 011-02/21-01/58, urbroj: 511-01-152-22-138, od 6. listopada 2022.

II.

Zadužuje se Ministarstvo unutarnjih poslova da o ovoj Odluci izvijesti nadležna tijela, nositelje provedbe posebnih ciljeva iz Strategije i mjera iz Akcijskog plana iz točke I. ove Odluke.

III.

Zadužuje se Ministarstvo unutarnjih poslova da Strategiju i Akcijski plan iz točke I. ove Odluke objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-43/04

Urbroj: 50301-29/09-22-8

Zagreb, 19. listopada 2022.

Predsjednik
 mr. sc. Andrej Plenković, v. r.
### NN 123/2022 (21.10.2022.), Pravilnik o izmjeni i dopuni Pravilnika o ribolovnim mogućnostima u gospodarskom ribolovu na moru okružujućom mrežom plivaricom – srdelarom

Ministarstvo poljoprivrede

1882

Na temelju članka 12. stavka 1. točaka 1., 2., 7. i 8. Zakona o morskom ribarstvu (»Narodne novine«, broj 62/17 i 14/19) ministrica poljoprivrede donosi

PRAVILNIK

O IZMJENI I DOPUNI PRAVILNIKA O RIBOLOVNIM MOGUĆNOSTIMA U GOSPODARSKOM RIBOLOVU NA MORU OKRUŽUJUĆOM MREŽOM PLIVARICOM – SRDELAROM

Članak 1.

U Pravilniku o ribolovnim mogućnostima u gospodarskom ribolovu na moru okružujućom mrežom plivaricom – srdelarom (»Narodne novine«, broj 23/22) u članku 3. stavku 2. točka g. briše se.

Dosadašnje točke h. i i. postaju točke g. i h.

Iza stavka 2. dodaje se stavak 3. koji glasi:

»(3) Ukupni ulov svih vrsta ograničava se na 120 t po plovilu koje obavlja ribolov okružujućom mrežom plivaricom – srdelarom tijekom razdoblja od 30. rujna u 12:00 sati do 31. listopada u 12:00 sati.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/23

Urbroj: 525-12/718-22-4

Zagreb, 18. listopada 2022.

Ministrica poljoprivrede
 Marija Vučković, v. r.
### NN 123/2022 (21.10.2022.), Odluka o izmjeni Odluke o opskrbi banaka gotovim novcem

Hrvatska narodna banka

1885

Na temelju članka 25. stavka 2., članka 27. i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENI ODLUKE O OPSKRBI BANAKA GOTOVIM NOVCEM

Članak 1.

U Odluci o opskrbi banaka gotovim novcem (»Narodne novine«, br. 157/2009., 36/2010., 24/2016., 17/2017., 119/2019. 63/2021., 108/2022. i 111/2022.) članku 24. stavku 1. Prilog 1 zamjenjuje se novim Prilogom 1 tako da glasi kao u prilogu ove Odluke.

Članak 2.

Ova Odluka objavljuje se u »Narodnim novinama« i stupa na snagu 1. studenoga 2022.

O. br.: 374-091/10-22/BV

Zagreb, 19. listopada 2022.

Guverner
 Hrvatske narodne banke
 Boris Vujčić, v. r.

PRILOG 1

|  |  |
| --- | --- |
| Naziv gotovinskog  centra | Adresa gotovinskog  centra |
| Gotovinski centar Zagreb | Samoborska 145, 10000 Zagreb |
| Gotovinski centar Varaždin | Augusta Cesarca 2, 42000 Varaždin |
| Gotovinski centar Rijeka | Kukuljanovo 375, 51223 Bakar |
| Gotovinski centar Pula | Šijanska cesta 1/a, 52100 Pula |
| Gotovinski centar Split | Bana Jelačića 14, 21204 Dugopolje |
| Gotovinski centar Zadar | Ivana Danila 4, 23000 Zadar |
| Gotovinski centar Dubrovnik | Vukovarska 2, 20000 Dubrovnik |
| Gotovinski centar Osijek | Hrastova ulica 3, 31000 Osijek |
### NN 124/2022 (24.10.2022.), Odluka o razrješenju dužnosti županijskog državnog odvjetnika u Županijskom državnom odvjetništvu u Osijeku

DRŽAVNOODVJETNIČKO VIJEĆE

1897

ODLUKA

Državnoodvjetničko vijeće na temelju članka 41. i članka 80. u vezi s člankom 78. stavkom 1. točkom 4. i člankom 79. točkom 1. Zakona o Državnoodvjetničkom vijeću te na temelju članka 83. stavka 1. Zakona o Državnoodvjetničkom vijeću, (»Narodne novine«, broj 67/2018, 126/2019 i 80/2022), odlučujući o zahtjevu za razrješenje Davora Petričevića, na 75. sjednici održanoj 18. i 19. listopada 2022.

odlučilo je

I. DAVOR PETRIČEVIĆ razrješava se dužnosti županijskog državnog odvjetnika u Županijskom državnom odvjetništvu u Osijeku, s danom 18. listopada 2022.

II. Imenovani nastavlja s radom kao zamjenik županijskog državnog odvjetnika u Županijskom državnom odvjetništvu u Osijeku.

Broj: DOVO-63/2022-3

Zagreb, 18. listopada 2022.

Predsjednik
 Državnoodvjetničkog vijeća
 Darko Klier, v. r.
### NN 124/2022 (24.10.2022.), Odluka o razrješenju dužnosti zamjenice županijske državne odvjetnice u Županijskom državnom odvjetništvu u Zagrebu

DRŽAVNOODVJETNIČKO VIJEĆE

1898

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022), odlučujući o zahtjevu za razrješenje Diane Kovačević Remenarić, na 75. sjednici održanoj 18. i 19. listopada 2022.

odlučilo je

DIANA KOVAČEVIĆ REMENARIĆ razrješava se dužnosti zamjenice županijske državne odvjetnice u Županijskom državnom odvjetništvu u Zagrebu, s danom 15. travnja 2023.

Broj: DOVO-62/2022-3

Zagreb, 18. listopada 2022.

Predsjednik
 Državnoodvjetničkog vijeća
 Darko Klier, v. r.
### NN 124/2022 (24.10.2022.), Odluka o imenovanju zamjenika županijske državne odvjetnice u Županijskom državnom odvjetništvu u Slavonskom Brodu, za potrebe rada Kaznenog odjela

DRŽAVNOODVJETNIČKO VIJEĆE

1892

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/2019 i 80/2022) na 75. sjednici održanoj 18. i 19. listopada 2022., jednoglasno

odlučilo je

I. DAVOR SMOLJAN, zamjenik općinskog državnog odvjetnika u Općinskom državnom odvjetništvu u Slavonskom Brodu, imenuje se za zamjenika županijske državne odvjetnice u Županijskom državnom odvjetništvu u Slavonskom Brodu, za potrebe rada Kaznenog odjela.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-53/2022

Zagreb, 18. listopada 2022.

Predsjednik
 Državnoodvjetničkog vijeća
 Darko Klier, v. r.
### NN 124/2022 (24.10.2022.), Odluka o imenovanju zamjenice županijske državne odvjetnice u Županijskom državnom odvjetništvu u Velikoj Gorici, za potrebe rada Kaznenog odjela

DRŽAVNOODVJETNIČKO VIJEĆE

1893

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine«, broj 67/2018 i 126/19) na 75. sjednici održanoj 18. i 19. listopada 2022., jednoglasno

odlučilo je

I. SANJA DLAČIĆ JAKOVINA, općinska državna odvjetnica u Općinskom državnom odvjetništvu u Velikoj Gorici, imenuje se za zamjenicu županijske državne odvjetnice u Županijskom državnom odvjetništvu u Velikoj Gorici, za potrebe rada Kaznenog odjela.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-48/2021

Zagreb, 18. listopada 2022.

Predsjednik
 Državnoodvjetničkog vijeća
 Darko Klier, v. r.
### NN 124/2022 (24.10.2022.), Odluka o imenovanju zamjenika Glavne državne odvjetnice Republike Hrvatske u Državnom odvjetništvu Republike Hrvatske

Državnoodvjetničko vijeće

1890

ODLUKA

Državnoodvjetničko vijeće na temelju članka 58. Zakona o Državnoodvjetničkom vijeću (»Narodne novine«, broj 67/2018 i 126/2019) na 75. sjednici Vijeća održanoj 18. i 19. listopada 2022., jednoglasno

odlučilo je

I. Za zamjenika Glavne državne odvjetnice Republike Hrvatske u Državnom odvjetništvu Republike Hrvatske imenuje se JURICA ILIĆ, županijski državni odvjetnik u Županijskom državnom odvjetništvu u Zagrebu.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-47/2021

Zagreb, 18. listopada 2022.

Predsjednik
 Državnoodvjetničkog vijeća
 Darko Klier, v. r.
### NN 124/2022 (24.10.2022.), Odluka o imenovanju općinskog državnog odvjetnika u Općinskom državnom odvjetništvu u Karlovcu

DRŽAVNOODVJETNIČKO VIJEĆE

1894

ODLUKA

Državnoodvjetničko vijeće na temelju članka 41. stavka 1. u vezi s člankom 70. Zakona o Državnoodvjetničkom vijeću (»Narodne novine«, broj 67/2018 i 126/2019) na 75. sjednici Vijeća održanoj 18. i 19. listopada 2022. godine, jednoglasno

odlučilo je

I. Za općinskog državnog odvjetnika u Općinskom državnom odvjetništvu u Karlovcu imenuje se ANTE DRUŽAK, zamjenik općinskog državnog odvjetnika u Općinskom kaznenom državnom odvjetništvu u Zagrebu.

II. Imenovani državni odvjetnik dužan je stupiti na dužnost najkasnije u roku od šest mjeseci od dana imenovanja.

Broj: DOVO-41/2022

Zagreb, 18. listopada 2022.

Predsjednik
 Državnoodvjetničkog vijeća
 Darko Klier, v. r.
### NN 124/2022 (24.10.2022.), Odluka o imenovanju zamjenika općinske državne odvjetnice u Općinskom državnom odvjetništvu u Zadru

DRŽAVNOODVJETNIČKO VIJEĆE

1895

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019) na 75. sjednici Vijeća održanoj 18. i 19. listopada 2022. godine, jednoglasno

odlučilo je

I. Za zamjenika općinske državne odvjetnice u Općinskom državnom odvjetništvu u Zadru imenuje se LUKA SMOLJAN, viši sudski savjetnik – specijalist u Županijskom sudu u Zadru.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-26/2022

Zagreb, 18. listopada 2022.

Predsjednik
 Državnoodvjetničkog vijeća
 Darko Klier, v. r.
### NN 124/2022 (24.10.2022.), Odluka o imenovanju zamjenika Glavne državne odvjetnice Republike Hrvatske u Državnom odvjetništvu Republike Hrvatske

DRŽAVNOODVJETNIČKO VIJEĆE

1891

ODLUKA

Državnoodvjetničko vijeće na temelju članka 58. Zakona o Državnoodvjetničkom vijeću (»Narodne novine«, broj 67/2018 i 126/2019) na 75. sjednici Vijeća održanoj 18. i 19. listopada 2022.,

odlučilo je

I. Za zamjenika Glavne državne odvjetnice Republike Hrvatske u Državnom odvjetništvu Republike Hrvatske imenuje se MICHELE SQUICCIMARRO, županijski državni odvjetnik u Županijskom državnom odvjetništvu u Splitu.

II. Za zamjenika Glavne državne odvjetnice Republike Hrvatske u Državnom odvjetništvu Republike Hrvatske imenuje se EMILIJO KALABRIĆ, županijski državni odvjetnik u Županijskom državnom odvjetništvu u Zadru.

III. Za zamjenicu Glavne državne odvjetnice Republike Hrvatske u Državnom odvjetništvu Republike Hrvatske imenuje se DIANA PERVAN, zamjenica županijskog državnog odvjetnika u Županijskom državnom odvjetništvu u Zagrebu.

IV. Za zamjenicu Glavne državne odvjetnice Republike Hrvatske u Državnom odvjetništvu Republike Hrvatske imenuje se BARBARA SANDALJ, zamjenica županijske državne odvjetnice u Županijskom državnom odvjetništvu u Rijeci.

V. Imenovani zamjenici dužni su stupiti na dužnost najkasnije u roku od šest mjeseci od dana imenovanja.

Broj: DOVO-8/2022

Zagreb, 18. listopada 2022.

Predsjednik
 Državnoodvjetničkog vijeća
 Darko Klier, v. r.
### NN 124/2022 (24.10.2022.), Odluka o imenovanju zamjenika općinskog državnog odvjetnika u Općinskom kaznenom državnom odvjetništvu u Zagrebu

DRŽAVNOODVJETNIČKO VIJEĆE

1896

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019) na 75. sjednici Vijeća održanoj 18. i 19. listopada 2022. godine, jednoglasno

odlučilo je

I. Za zamjenike općinskog državnog odvjetnika u Općinskom kaznenom državnom odvjetništvu u Zagrebu imenuju se NIKOLA PERIS, državnoodvjetnički savjetnik u Općinskom kaznenom državnom odvjetništvu, i MARIJA LOVRIĆ, viša sudska savjetnica – specijalistica u Općinskom građanskom sudu u Zagrebu.

II. Imenovani zamjenici dužni su stupiti na dužnost najkasnije u roku od šest mjeseci od dana imenovanja.

Broj: DOVO-6/2022

Zagreb, 19. listopada 2022.

Predsjednik
 Državnoodvjetničkog vijeća
 Darko Klier, v. r.
### NN 126/2022 (28.10.2022.), Odluka o naknadama za podmirenje troškova obavljanja posebnih poslova stručnog nadzora

HRVATSKI AUTOKLUB

1922

Na temelju članka 32. Pravilnika o stručnom nadzoru nad radom autoškola (»Narodne novine«, broj 43/18), Upravni odbor Hrvatskog autokluba na 23. sjednici održanoj 20. listopada 2022. donio je

ODLUKU

O NAKNADAMA ZA PODMIRENJE TROŠKOVA OBAVLJANJA POSEBNIH POSLOVA STRUČNOG NADZORA

Članak 1.

Pod posebnim poslovima stručnog nadzora podrazumijevaju se poslovi utvrđivanja uvjeta za rad autoškola iz članka 11. Pravilnika o stručnom nadzoru nad radom autoškola (»Narodne novine«, broj 43/18).

Članak 2.

Naknade za podmirenje posebnih poslova stručnog nadzora iznose:

1. Utvrđivanje uvjeta za rad nove autoškole

|  |  |
| --- | --- |
| Specifikacija | Naknada (EUR) |
| Obrada dokumentacije | 39,82 |
| Troškovi utvrđivanja uvjeta – neposredni očevid | 53,09 |
| Funkcionalni troškovi | 66,36 |
| Ukupno | 159,27 |

2. Utvrđivanje uvjeta zbog proširenja djelatnosti autoškole i promjene lokacije

|  |  |
| --- | --- |
| Specifikacija | Naknada (EUR) |
| Obrada dokumentacije | 26,54 |
| Troškovi utvrđivanja uvjeta – neposredni očevid | 26,54 |
| Funkcionalni troškovi | 66,36 |
| Ukupno | 119,44 |

3. Utvrđivanje uvjeta zbog promjene naziva odnosno statusnog obilježja autoškole

|  |  |
| --- | --- |
| Specifikacija | Naknada (EUR) |
| Obrada dokumentacije | 19,91 |

Članak 3.

U naknadama iz članka 2. ove Odluke nije sadržan porez na dodanu vrijednost.

Članak 4.

Naknade iz članka 2. ove Odluke plaća podnositelj zahtjeva za utvrđivanje uvjeta (pravna osoba ili fizička osoba – obrtnik). Dokaz o uplati naknade prilaže se uz zahtjev za utvrđivanje uvjeta.

Članak 5.

Stupanjem na snagu ove Odluke prestaje važiti Odluka o iznosu naknada za podmirenje troškova obavljanja posebnih poslova stručnog nadzora (»Narodne novine«, 67/2018), od 25. srpnja 2018.

Članak 6.

Ova Odluka objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Broj: 006-30/2022-8/2022-1/2.1

Zagreb, 20. listopada 2022.

Predsjednik
 Slavko Tušek, dipl. ing., v. r.
### NN 126/2022 (28.10.2022.), Odluka o naknadi za provjeru stručne osposobljenosti

HRVATSKI AUTOKLUB

1923

Na temelju članka 15. stavka 3. Pravilnika o stručnom usavršavanju i provjeri stručne osposobljenosti stručnih voditelja autoškola, predavača, instruktora vožnje, ovlaštenih ispitivača i ovlaštenih nadzornika (»Narodne novine«, broj 148/08) i članka 24. stavka 3. Pravilnika Hrvatskog autokluba o organiziranju i provedbi stručnog usavršavanja i provjeri stručne osposobljenosti stručnih voditelja autoškola, predavača, instruktora vožnje, ovlaštenih ispitivača i ovlaštenih nadzornika (»Narodne novine«, broj 33/09), Upravni odbor Hrvatskog autokluba na 23. sjednici održanoj 20. listopada 2022. donio je

ODLUKU

O NAKNADI ZA PROVJERU STRUČNE OSPOSOBLJENOSTI

Članak 1.

Naknada za ponovno polaganje provjere stručne osposobljenosti iznosi:

|  |  |
| --- | --- |
| Polaganje provjere stručne osposobljenosti | Naknada (EUR) |
| Test znanja | 26,54 |
| Ogledni nastavni sat iz predmeta Prometni propisi i sigurnosna pravila | 33,18 |
| Ogledni nastavni sat iz predmeta Upravljanje vozilom | 46,45 |

Članak 2.

U naknadi iz članka 1. ove Odluke nije sadržan porez na dodanu vrijednost.

Članak 3.

Troškove ponovnog polaganja provjere stručne osposobljenosti snosi osoba koja ne položi iz prvog pokušaja provjeru stručne osposobljenosti.

Članak 4.

Stupanjem na snagu ove Odluke prestaje važiti Odluka o visini naknade za provjeru stručne osposobljenosti (»Narodne novine«, broj 33/09).

Članak 5.

Ova Odluka objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Broj: 006-30/2022-8/2022-1/2.2

Zagreb, 20. listopada 2022.

Predsjednik
 Slavko Tušek, dipl. ing., v. r.
### NN 126/2022 (28.10.2022.), Odluka o naknadi za provedbu stručnog ispita za ovlaštenog ispitivača

HRVATSKI AUTOKLUB

1924

Na temelju članka 35. Pravilnika o stručnom ispitu za stručnog voditelja u autoškoli, predavača, ovlaštenog ispitivača i ovlaštenog nadzornika (»Narodne novine«, broj 155/08), članka 28. Pravilnika Hrvatskog autokluba o organiziranju i provedbi stručnog ispita za stručnog voditelja u autoškoli, predavača, ovlaštenog ispitivača i ovlaštenog nadzornika (»Narodne novine«, broj 33/09), Upravni odbor Hrvatskog autokluba na 23. sjednici održanoj 20. listopada 2022. donio je

ODLUKU

O NAKNADI ZA PROVEDBU STRUČNOG ISPITA ZA OVLAŠTENOG ISPITIVAČA

Članak 1.

Naknada za stručni ispit za ovlaštenog ispitivača iznosi 189,79 eura.

Članak 2.

U naknadi iz članka 1. ove Odluke nije sadržan porez na dodanu vrijednost.

Članak 3.

Naknada za korištenje vozila određene kategorije na praktičnom dijelu ispita, sukladno članku 19. stavak 6. Pravilnika Hrvatskog autokluba o organiziranju i provedbi stručnog ispita za stručnog voditelja u autoškoli, predavača, ovlaštenog ispitivača i ovlaštenog nadzornika, obračunava se u iznosu stvarno nastalih troškova korištenja.

Članak 4.

Stupanjem na snagu ove Odluke prestaje važiti Odluka o visini naknade za provedbu stručnog ispita za ovlaštenog ispitivača (»Narodne novine«, broj 33/09).

Članak 5.

Ova Odluka objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Broj: 006-30/2022-8/2022-1/2.3

Zagreb, 20. listopada 2022.

Predsjednik
 Slavko Tušek, dipl. ing., v. r.
### NN 126/2022 (28.10.2022.), Odluka o naknadi za provedbu stručnog ispita za ovlaštenog nadzornika

HRVATSKI AUTOKLUB

1925

Na temelju članka 35. Pravilnika o stručnom ispitu za stručnog voditelja u autoškoli, predavača, ovlaštenog ispitivača i ovlaštenog nadzornika (»Narodne novine«, broj 155/08), članka 28. Pravilnika Hrvatskog autokluba o organiziranju i provedbi stručnog ispita za stručnog voditelja u autoškoli, predavača, ovlaštenog ispitivača i ovlaštenog nadzornika (»Narodne novine«, broj 33/09), Upravni odbor Hrvatskog autokluba na 23. sjednici održanoj 20. listopada 2022. donio je

ODLUKU

O NAKNADI ZA PROVEDBU STRUČNOG ISPITA ZA OVLAŠTENOG NADZORNIKA

Članak 1.

Naknada za stručni ispit za ovlaštenog nadzornika iznosi:

|  |  |
| --- | --- |
| Stručni ispit za ovlaštenog nadzornika | Naknada (EUR) |
| Pisani dio – testiranje | 51,76 |
| Praktični dio | 104,85 |
| Usmeni dio stručnog ispita | 47,78 |
| Ukupno | 204,39 |

Članak 2.

U naknadi iz članka 1. ove Odluke nije sadržan porez na dodanu vrijednost.

Članak 3.

Troškove stručnog ispita snosi osoba koja polaže stručni ispit.

Članak 4.

Stupanjem na snagu ove Odluke prestaje važiti Odluka o visini naknade za provedbu stručnog ispita za ovlaštenog nadzornika (»Narodne novine«, broj 33/09).

Članak 5.

Ova Odluka objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Broj: 006-30/2022-8/2022-1/2.4

Zagreb, 20. listopada 2022.

Predsjednik
 Slavko Tušek, dipl. ing., v. r.
### NN 126/2022 (28.10.2022.), Odluka o naknadi za provedbu stručnog ispita za stručnog voditelja autoškole i za predavača u autoškoli

HRVATSKI AUTOKLUB

1926

Na temelju članka 35. Pravilnika o stručnom ispitu za stručnog voditelja u autoškoli, predavača, ovlaštenog ispitivača i ovlaštenog nadzornika (»Narodne novine«, broj 155/08), članka 28. Pravilnika Hrvatskog autokluba o organiziranju i provedbi stručnog ispita za stručnog voditelja u autoškoli, predavača, ovlaštenog ispitivača i ovlaštenog nadzornika (»Narodne novine«, broj 33/09), Upravni odbor Hrvatskog autokluba na 23. sjednici održanoj 20. listopada 2022. donio je

ODLUKU

O NAKNADI ZA PROVEDBU STRUČNOG ISPITA ZA STRUČNOG VODITELJA AUTOŠKOLE I ZA PREDAVAČA U AUTOŠKOLI

Članak 1.

Naknada za stručni ispit za stručnog voditelja autoškole i za predavača u autoškoli iznosi:

|  |  |
| --- | --- |
| Stručni ispit za stručnog voditelja i predavača | Naknada (EUR) |
| Pisani dio stručnog ispita – testiranje | 43,80 |
| Praktični dio stručnog ispita – ogledni nastavni sat | 45,13 |
| Usmeni dio stručnog ispita | 41,81 |
| Ukupno | 130,74 |

Članak 2.

U naknadi iz članka 1. ove Odluke nije sadržan porez na dodanu vrijednost.

Članak 3.

Troškove stručnog ispita snosi osoba koja polaže stručni ispit.

Članak 4.

Stupanjem na snagu ove Odluke prestaje važiti Odluka o visini naknade za provedbu stručnog ispita za stručnog voditelja autoškole i za predavača u autoškoli (»Narodne novine«, broj 33/09).

Članak 5.

Ova Odluka objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Broj: 006-30/2022-8/2022-1/2.5

Zagreb, 20. listopada 2022.

Predsjednik
 Slavko Tušek, dipl. ing., v. r.
### NN 126/2022 (28.10.2022.), Odluka o imenovanju članice Upravnog vijeća Agencije za znanost i visoko obrazovanje

Hrvatski sabor

1915

Na temelju članka 81. Ustava Republike Hrvatske i članka 8. stavka 3. Zakona o osiguranju kvalitete u znanosti i visokom obrazovanju (»Narodne novine«, br. 45/09.) Hrvatski sabor na sjednici 21. listopada 2022. donio je

ODLUKU

O IMENOVANJU ČLANICE UPRAVNOG VIJEĆA AGENCIJE ZA ZNANOST I VISOKO OBRAZOVANJE

Imenuje se dr. sc. BOSILJKA BRITVIĆ VETMA članicom Upravnog vijeća Agencije za znanost i visoko obrazovanje, na prijedlog nacionalnog vijeća nadležnog za visoko obrazovanje.

Klasa: 021-04/22-07/15

Zagreb, 21. listopada 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 126/2022 (28.10.2022.), Odluka o općinskim porezima Općine Breznički Hum

Općina Breznički Hum

1927

Na temelju članka 20. stavka 1. Zakona o lokalnim porezima (»Narodne novine« broj 115/16, 101/17 i 114/22) broj članka 29. Statuta Općine Breznički Hum (»Službeni vjesnik Varaždinske županije«, broj 45/21), Općinsko vijeće Općine Breznički Hum na sjednici dana 17. listopada 2022. godine donosi

ODLUKU

O OPĆINSKIM POREZIMA OPĆINE BREZNIČKI HUM

I. OPĆE ODREDBE

Članak 1.

Ovom se Odlukom utvrđuje vrsta poreza, tko je porezni obveznik, porezna osnovica, stopa i visina poreza te način obračunavanja i plaćanja općinskih poreza koji su prihod Proračuna Općine Breznički Hum.

II. VRSTE POREZA

Članak 2.

Općinski porezi su:

1. prirez porezu na dohodak

2. porez na potrošnju

3. porez na kuće za odmor

4. porez na korištenje javnih površina.

1. Prirez porezu na dohodak

Članak 3.

Prirez porezu na dohodak plaća se po stopi od 3 %.

2. Porez na potrošnju

Članak 4.

Porez na potrošnju plaća se po stopi od 3 %.

3. Porez na kuće za odmor

Članak 5.

Porez na kuću za odmor plaća se godišnje u iznosu od 1,33 eura/m² korisne površine kuće za odmor.

4. Porez na korištenje javnih površina

Članak 6.

Porez na korištenje javnih površina plaćaju pravne i fizičke osobe koje koriste javne površine na području Općine Breznički Hum.

Članak 7.

Javnim površinama u smislu ove Odluke smatraju se zemljišta unutar građevinskog područja koja su u skladu s prostornim planom namijenjena općoj uporabi (ulice, trgovi, igrališta, zelene površine i sl.).

Članak 8.

Porez na korištenje javnih površina plaća se za postavljenje pokretne naprave na javnom površini na svaki m² površine i to:

1. Prodajni stolovi i klupe – 1,33 eura/m² dnevno

2. Zabavišta, cirkusi i sl. – 0,66 eura/m² dnevno.

Članak 9.

Nadležno porezno tijelo za utvrđivanje i naplatu propisanih lokalnih poreza Općine Breznički Hum je Porezna uprava Ispostava Novi Marof.

III. PRIJELAZNE I ZAVRŠNE ODREDBE

Članak 10.

Stupanjem na snagu ove Odluke prestaje važiti Odluka o općinskim porezima Općine Breznički Hum (»Službeni vjesnik Varaždinske županije« broj 39/17 i 75/17) objavljena i u »Narodnim novinama« broj 70/17 i 130/17.

Članak 11.

Ova Odluka objavit će su u »Službenom vjesniku Varaždinske županije« i »Narodnim novinama«, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-01/22-01/3

Urbroj: 2186-024-01-22-1

Breznički Hum, 17. listopada 2022.

Predsjednik
 Darko Žugčić, v. r.
### NN 126/2022 (28.10.2022.), Odluka o izmjeni Odluke o kriterijima i visini naknade za smanjenje utjecaja porasta cijena energenata na udomitelje

Ministarstvo rada, mirovinskoga sustava, obitelji i socijalne politike

1918

Na temelju točke II. Odluke o provedbi mjere za smanjenje utjecaja porasta cijena energenata na pružatelje socijalnih usluga u Republici Hrvatskoj (»Narodne novine«, broj 31/22.) i točke 1. Zaključka u vezi s naknadom za smanjenje utjecaja porasta cijena energenata na udomitelje (»Narodne novine«, broj 104/22.) ministar rada, mirovinskoga sustava, obitelji i socijalne politike donosi

ODLUKU

O IZMJENI ODLUKE O KRITERIJIMA I VISINI NAKNADE ZA SMANJENJE UTJECAJA PORASTA CIJENA ENERGENATA NA UDOMITELJE

I.

U Odluci o kriterijima i visini naknade za smanjenje utjecaja porasta cijena energenata na udomitelje (»Narodne novine«, broj 50/22.), u točki III. stavku 1. riječi: »400,00 kuna« zamjenjuju se riječima: »500,00 kuna«.

II.

Korisnici prava na naknadu za smanjenje utjecaja porasta cijene energenata na udomitelje koji na dan stupanja na snagu ove Odluke ostvaruju pravo na naknadu za smanjenje utjecaja porasta cijene energenata na udomitelje u visini utvrđenoj točkom III. stavkom 1. Odluke o kriterijima i visini naknade za smanjenje utjecaja porasta cijena energenata na udomitelje (»Narodne novine«; broj 50/22.), od dana stupanja na snagu ove Odluke naknadu ostvaruju u visini utvrđenoj ovom Odlukom.

III.

Financijska agencija će korisniku prava na naknadu za smanjenje utjecaja porasta cijene energenata na udomitelje iz točke II. ove Odluke prilikom plaćanja računa za troškove energenata obračunavati naknadu u visini utvrđenoj ovom Odlukom od dana stupanja na snagu ove Odluke.

IV.

Ova Odluka objavit će se u »Narodnim novinama«, a stupa na snagu 1. studenoga 2022.

Klasa: 011-02/22-01/41

Urbroj: 524-08-01-02/2-22-5

Zagreb, 19. listopada 2022.

Ministar
 Marin Piletić, v. r.
### NN 126/2022 (28.10.2022.), Uredba o izmjeni Uredbe o visini trošarine na energente i električnu energiju

Vlada Republike Hrvatske

1916

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 27. listopada 2022. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 148/20., 28/22., 64/22., 76/22., 83/22., 89/22, 100/22. i 113/22.), u članku 3. mijenjaju se visine trošarine u kunama na sljedeće predmete oporezivanja tako da glase:

» – Bezolovni motorni benzin – 3.060,00 kn/1000 l

– Dizelsko gorivo – 2.660,00 kn/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje od 30 dana.

Članak 3.

Ova Uredba objavit će se u »Narodnim novinama«, a stupa na snagu 31. listopada 2022.

Klasa: 022-03/22-03/94

Urbroj: 50301-05/16-22-2

Zagreb, 27. listopada 2022.

Predsjednik
 mr. sc. Andrej Plenković, v. r.
### NN 126/2022 (28.10.2022.), Odluka o izmjeni Odluke o nužnoj epidemiološkoj mjeri korištenja medicinskih maski ili maski za lice

Stožer civilne zaštite Republike Hrvatske

1920

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) i članka 22.a Zakona o sustavu civilne zaštite (»Narodne novine« broj 82/15, 118/18, 31/20, 20/21 i 114/22) Stožer civilne zaštite Republike Hrvatske, 28. listopada 2022., donosi

ODLUKU

O IZMJENI ODLUKE O NUŽNOJ EPIDEMIOLOŠKOJ MJERI KORIŠTENJA MEDICINSKIH MASKI ILI MASKI ZA LICE

I.

U Odluci o nužnoj epidemiološkoj mjeri korištenja medicinskih maski ili maski za lice (»Narodne novine« broj 44/22, 51/22, 60/22, 73/22, 88/22, 100/22 i 113/22) točka V. mijenja se i glasi:

»Nužna epidemiološka mjera i preporuka iz ove Odluke određuje se u trajanju do 30. studenoga 2022.«.

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprečavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 1. studenoga 2022.

Klasa: 810-06/20-01/7

Urbroj: 511-01-300-22-528

Zagreb, 28. listopada 2022.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 127/2022 (31.10.2022.), Dodatak I. Kolektivnom ugovoru za državne službenike i namještenike

KOLEKTIVNI UGOVORI

1932

VLADA REPUBLIKE HRVATSKE, Zagreb, Trg svetog Marka 2, (u daljnjem tekstu: Vlada), kao poslodavac, zastupana po ministru rada, mirovinskoga sustava, obitelji i socijalne politike, Marinu Piletiću

i

SINDIKAT POLICIJE HRVATSKE, Zagreb, Bužanova 4, zastupan po Dubravku Jagiću,

NEZAVISNI SINDIKAT DJELATNIKA MINISTARSTVA UNUTARNJIH POSLOVA, Zagreb, Avenija Gojka Šuška 1, zastupan po Zdravku Lončaru,

(u daljnjem tekstu: sindikat)

zaključili su 31. listopada 2022. godine sljedeći

DODATAK I.
 KOLEKTIVNOM UGOVORU

ZA DRŽAVNE SLUŽBENIKE I NAMJEŠTENIKE

Članak 1.

Potpisom ovog Dodatka I. Kolektivnom ugovoru za državne službenike i namještenike (»Narodne novine«, broj 56/22, u daljnjem tekstu: Dodatak Kolektivnom ugovoru), ugovorne strane suglasno utvrđuju da će osnovica za izračun plaće za državne službenike i namještenike u 2022. i 2023. godini iznositi kako slijedi:

– od 1. listopada 2022. godine do 31. prosinca 2022. godine 6.663,47 kuna bruto

– od 1. siječnja 2023. godine do 31. ožujka 2023. godine 884,39 eura bruto

– od 1. travnja 2023. godine pa nadalje 902,08 eura bruto.

Osnovica iz stavka 1. podstavka 1. ovoga članka se primjenjuje počevši s plaćom za mjesec listopad 2022. godine koja će biti isplaćena u mjesecu studenom 2022. godine.

Osnovica iz stavka 1. podstavka 2. ovoga članka se primjenjuje počevši s plaćom za mjesec siječanj 2023. godine koja će biti isplaćena u mjesecu veljači 2023. godine.

Osnovica iz stavka 1. podstavka 3. ovoga članka se primjenjuje počevši s plaćom za mjesec travanj 2023. godine koja će biti isplaćena u mjesecu svibnju 2023. godine.

Ugovorne strane se obvezuju tijekom trećeg tjedna mjeseca rujna 2023. godine ponovno pristupiti pregovorima o visini osnovice za 2023. godinu.

Članak 2.

Ugovorne strane su suglasne da će godišnja nagrada za božićne blagdane za 2022. godinu iznositi 1.750,00 kuna, a za 2023. godinu 232,27 eura.

Ugovorne strane su suglasne da će regres za 2023. godinu iznositi 232,27 eura.

Članak 3.

Ugovorne strane su suglasne da će dar u prigodi dana Sv. Nikole za 2022. godinu iznositi 753,45 kuna, a za 2023. godinu 100,00 eura.

Članak 4.

Ovaj Dodatak Kolektivnom ugovoru se primjenjuje od 1. listopada 2022. godine.

Članak 5.

Ovaj Dodatak Kolektivnom ugovoru je sastavljen u sedam izvornih primjeraka, od kojih svakom sindikatu pripada po jedan primjerak, a Vladi pet primjerka.

|  |  |
| --- | --- |
| ZA VLADU REPUBLIKE HRVATSKE  Ministar rada, mirovinskoga sustava, obitelji i socijalne politike  Marin Piletić, v. r. | Sindikat policije Hrvatske  Dubravko Jagić, v. r.  Nezavisni sindikat djelatnika  Ministarstva unutarnjih poslova  Zdravko Lončar, v. r. |
### NN 128/2022 (2.11.2022.), Zakon o prestanku važenja Zakona o elektroničkoj ispravi

Hrvatski sabor

1935

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O PRESTANKU VAŽENJA ZAKONA O ELEKTRONIČKOJ ISPRAVI

Proglašavam Zakon o prestanku važenja Zakona o elektroničkoj ispravi, koji je Hrvatski sabor donio na sjednici 21. listopada 2022.

Klasa: 011-02/22-02/145
 Urbroj: 71-10-01/1-22-2
 Zagreb, 27. listopada 2022.

Predsjednik
 Republike Hrvatske
 Zoran Milanović, v. r.

ZAKON

O PRESTANKU VAŽENJA ZAKONA O ELEKTRONIČKOJ ISPRAVI

Članak 1.

Danom stupanja na snagu ovoga Zakona prestaje važiti Zakon o elektroničkoj ispravi (»Narodne novine«, br. 150/05.).

Članak 2.

Ovaj Zakon objavit će se u »Narodnim novinama«, a stupa na snagu 1. svibnja 2023.

Klasa: 022-02/22-01/24

Zagreb, 21. listopada 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 128/2022 (2.11.2022.), Odluka o općinskim porezima Općine Biskupija

Općina Biskupija

1947

Na temelju članaka 20. i 42. stavka 1. Zakona o lokalnim porezima (»Narodne novine«, br. 115/16 i 101/17) i članka 32. Statuta Općine Biskupija (»Službeni vjesnik Šibensko-kninske županije«, broj 9/09, 4/11, 8/12, 4/13, 2/18, 5/19, 3/20 i 3/21), Općinsko vijeće Općine Biskupija, na svojoj 11. sjednici, od 21. listopada 2022. godine, donosi

ODLUKU

O OPĆINSKIM POREZIMA OPĆINE BISKUPIJA

I. OPĆE ODREDBE

Članak 1.

Ovom Odlukom utvrđuju se općinski porezi koji su izvorni prihodi Općine Biskupija, visina stope prireza porezu na dohodak, visina stope poreza na potrošnju, visina poreza na kuće za odmor i poreza na korištenje javnih površina te nadležno porezno tijelo za utvrđivanje i naplatu poreza.

II. VRSTE POREZA

Članak 2.

Općinski porezi Općine Biskupija su:

1. prirez porezu na dohodak,

2. porez na potrošnju,

3. porez na kuću za odmor,

4. porez na korištenje javnih površina.

1. Prirez porezu na dohodak

Članak 3.

Prirez porezu na dohodak plaća se po stopi od 4 %.

2. Porez na potrošnju

Članak 4.

Porez na potrošnju plaća se po stopi od 3 %.

Članak 5.

Poslove u vezi s utvrđivanjem i naplatom poreza na potrošnju obavlja nadležna ispostava Porezne uprave.

3. Porez na kuće za odmor

Članak 6.

Porez na kuće za odmor plaća se u godišnjem iznosu od 7,53 kuna (1,00 EUR po tečaju 7,53450) po četvornom metru korisne površine kuće za odmor.

Članak 7.

Poslove u vezi s utvrđivanjem i naplatom poreza na kuće za odmor obavlja nadležna ispostava Porezne uprave.

4. Porez za korištenje javnih površina

Članak 8.

Porez na korištenje javnih površina plaća se u visini od 10 % od iznosa zakupnine za tu površinu.

Pod javnim površinama podrazumijevaju se nerazvrstane ceste, trgovi, javne prometne površine na kojima nije dopušten promet motornim vozilima i javne zelene površine.

Članak 9.

U slučaju korištenja javnih površina u svrhu aktivnosti za humanitarnu, kulturnu, sportsku, prosvjetno-edukativnu djelatnost i ostale manifestacije ili obilježavanje određenih datuma koji su od interesa za Općinu Biskupija izuzimaju se od obaveze plaćanja poreza na korištenje javnih površina.

Članak 10.

Obavezu plaćanja poreza na korištenje javne površine utvrđuje Jedinstveni upravni odjel Općine Biskupija.

Članak 11.

Rješenje o razrezu poreza na korištenje javnih površina donosi nadležna ispostava Porezne uprave.

III. PRIJELAZNE I ZAVRŠNE ODREDBE

Članak 12.

Danom stupanja na snagu ove Odluke prestaje važiti Odluka o općinskim porezima Općine Biskupija (»Službeni vjesnik Šibensko-kninske županije«, broj 5/19).

Članak 13.

Ova odluka objavit će se u »Narodnim novinama« i »Službenom vjesniku Šibensko-kninske županije«, a stupa na snagu 1. siječnja 2023. godine, osim odredbi o prirezu poreza na dohodak koje stupaju na snagu prvoga dana u mjesecu nakon mjeseca u kojemu je ova Odluka objavljena u »Narodnim novinama«.

Klasa: 410-05/22-01/15

Urbroj: 2182-17-01-22-01

Orlić, 21. listopada 2022.

OPĆINSKO VIJEĆE OPĆINE BISKUPIJA

Predsjednik
 Dragan Vukmirović, v. r.
### NN 128/2022 (2.11.2022.), Odluka o određivanju dana izbora za članove Državnoga sudbenoga vijeća iz reda sudaca

Državno sudbeno vijeće

1946

Na temelju odredbe članka 11. stavak 1. Zakona o Državnom sudbenom vijeću (»Narodne novine« broj 116/10, 57/11, 130/11, 13/13, 28/13, 82/15, 67/18, 126/19 i 80/22 – u daljnjem tekstu: ZDSV), Državno sudbeno vijeće 31. listopada 2022. donosi

ODLUKU

Dan provedbe izbora za članove Državnoga sudbenog vijeća iz reda sudaca određuje se za 6. prosinca 2022.

Ova će se odluka objaviti u »Narodnim novinama«.

Broj: OU-89/22

Zagreb, 31. listopada 2022.

Predsjednik
 Državnoga sudbenog vijeća
 Darko Milković, v. r.